ปธน.อียิปต์เรียกร้องให้รัฐบาลซีเรียยุติการนองเลือด
นายโมฮัมเหม็ด มอร์ซี ประธานาธิบดีอียิปต์ กล่าวระหว่างการให้สัมภาษณ์รายการโทรทัศน์ของอียิปต์ครั้งแรกนับตั้งแต่สาบานตนเข้ารับตำแหน่งเมื่อวันที่ 30 มิถุนายนว่า รัฐบาลซีเรียจำเป็นต้องเข้าใจว่าการนองเลือดที่เกิดขึ้นอย่างต่อเนื่องในประเทศเป็นการทำผิดกฎหมาย ฝืนความต้องการ ขัดกับประวัติศาสตร์ และขัดกับหลักมนุษยธรรมโดยนายมอร์ซีได้ตั้งกลุ่มชาติอิสลาม 4 ชาติ ซึ่งเป็นมหาอำนาจในภูมิภาคเพื่อยุติความรุนแรงในซีเรีย ได้แก่ อียิปต์ ตุรกี ซาอุดีอาระเบีย และอิหร่าน แต่ทั้ง 4 ชาติยังไม่มีความเป็นเอกภาพ โดยอียิปต์ซึ่งเป็นมุสลิมซุนหนี่ร่วมกับตุรกี และซาอุดีอาระเบีย เรียกร้องให้นายบาชาร์ อัล อัซซาด ประธานาธิบดีซีเรียก้าวลงจากตำแหน่ง ขณะที่อิหร่านซึ่งเป็นมุสลิมชีอะห์ สนับสนุนนายอัซซาดอย่างเต็มที่กระนั้นนายมอร์ซีก็ยังเห็นว่าการรวมกลุ่มของทั้ง 4 ชาติจะช่วยนำสันติภาพมาสู่ภูมิภาคได้ โดยอิหร่านจะเป็นส่วนหนึ่งของทางออก ไม่ใช่ส่วนหนึ่งของปัญหา
 ประธานาธิบดีอียิปต์เรียกร้องให้รัฐบาลซีเรียยุติการนองเลือดในประเทศระหว่างการให้สัมภาษณ์ในรายการโทรทัศน์ของอียิปต์ครั้งแรก
ซีเรีย,นองเลือด,ประธานาธิบดี,อิสลาม,อียิปต์